На Светско првенство 2002. у утакмици против Јужне Кореје, Замброта се повредио и због тога је пропустио почетак нове сезоне. То је искористио Мауро Каморанези, који се усталио у стартној постави Јувентуса. Када се опоравио од повреде, тадашњи тренер Марчело Липи га је са позиције крила пребацио на позицију левог бека. На новој позицији се добро снашао и помогао је свом тиму да дође до друге титуле првака. Те сезоне је Јувентус стигао и до финала Лиге шампионе у коме је поражен од Милана након извођења једанаестераца.